بخلط المكونات مع بعض وبقسمهم بالنص ، بأي صينية حجم وسط او بايركس حجم وسط مدهون طحينة او زيت ،بحط نص الخليط و بالفرن من تحت على حرارة ١٨٠ لحد ما اشوف الاطراف صارت تحمر 🔥
هلأ بحضر طبقة القشطة اللي بالنص : 🥛🍶
كوبين حليب سائل ، معلقتين كبار نشا ،معلقة كبيرة طحين ، علبة قشطة ١٧٠ غم ، نص معلقة صغيرة ماء الزهر
بخلطهم عالبارد (((ما عدا القشطة ))) وبضل احرك ليصير الخليط كثيف بضيف القشطة وبحرك شوي
وفورا بضيفها فوق الطبقة اللي عملتها بالفرن و بتركهم بحرارة الغرفة بس لتبرد شوي القشطة يا دوب ٥ دقايق (( لازم طبقة القشطة احطها سخنه فوق طبقة البسبوسة وهي سخنه عشان يمسكو ببعض وما تفصل لما اقطعها )))
هلأ بضيف النص التاني من خلطة البسبوسه فوق القشطة و برجع بحطهم بالفرن وبشغل الحرارة من فوق بس، (على اقل درجة حرارة ) وبتركها ليتحمر الوجه
بكون مجهزة قطر ولازم يكون بارد :
كوبين مي ، كوب سكر بخليهم يغلو عالنار ما بحركهم وبس يغلو بحط عصرة ليمونة حوالي نص معلقة صغيرة و ربع معلقة صغيرة ماء الزهر بتركهم ٥ دقايق ،، هلأ انا اخدت منهم كاسة الا ربع وحطيت على البسبوسة وهي سخنة والقطر بارد